CELEX: 32011D0360
Language: ro
Date: 2011-06-20 00:00:00
Title: 2011/360/UE: Decizia de punere în aplicare a Comisiei din 20 iunie 2011 de modificare a Deciziei 2008/855/CE în ceea ce privește măsurile zoosanitare de combatere a pestei porcine clasice în Ungaria și Slovacia [notificată cu numărul C(2011) 4213]  Text cu relevanță pentru SEE

22.6.2011   
            
            
               RO
            
            
               Jurnalul Oficial al Uniunii Europene
            
            
               L 162/15
            
         DECIZIA DE PUNERE ÎN APLICARE A COMISIEI
   din 20 iunie 2011
   de modificare a Deciziei 2008/855/CE în ceea ce privește măsurile zoosanitare de combatere a pestei porcine clasice în Ungaria și Slovacia
   [notificată cu numărul C(2011) 4213]
   (Text cu relevanță pentru SEE)
   (2011/360/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               Decizia 2008/855/CE a Comisiei din 3 noiembrie 2008 privind măsurile zoosanitare de combatere a pestei porcine clasice în anumite state membre (3) stabilește anumite măsuri de combatere a pestei porcine clasice în statele membre sau în regiunile acestora menționate în anexa la decizia respectivă.
            
         
               (2)
            
            
               Ungaria a informat Comisia cu privire la evoluția recentă a acestei boli la porcii sălbatici pe teritoriul departamentului Heves și în anumite zone de pe teritoriul departamentului Borsod-Abaúj-Zemplén.
            
         
               (3)
            
            
               Aceste informații indică faptul că pesta porcină clasică a porcilor sălbatici a fost eradicată pe teritoriul respectivelor departamente. În consecință, zonele în care situația s-a îmbunătățit ar trebui excluse de pe lista din anexa la Decizia 2008/855/CE și măsurile prevăzute în decizia respectivă nu ar mai trebui să se aplice în cazul lor.
            
         
               (4)
            
            
               Slovacia a informat Comisia cu privire la evoluția recentă a acestei boli la porcii domestici și sălbatici în teritoriile enumerate în cazul acestui stat membru în anexa la Decizia 2008/855/CE.
            
         
               (5)
            
            
               Aceste informații indică faptul că pesta porcină clasică a porcilor domestici și sălbatici a fost eradicată în respectivele teritorii. În consecință, zonele în care situația s-a îmbunătățit ar trebui excluse de pe lista din anexa la Decizia 2008/855/CE și măsurile prevăzute în decizia respectivă nu ar mai trebui să se aplice în cazul întregului teritoriu al Slovaciei.
            
         
               (6)
            
            
               Prin urmare, Decizia 2008/855/CE ar trebui modificată în consecință.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa la Decizia 2008/855/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 20 iunie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  JO L 302, 13.11.2008, p. 19.
   
      ANEXĂ
      Partea I din anexa la Decizia 2008/855/CE se modifică după cum urmează:
      
                  1.
               
               
                  Punctul 3 se înlocuiește cu următorul text:
                  „3.   Ungaria
                  
                  Teritoriul departamentului Nógrád și teritoriul departamentului Pest situate la nord și la est de Dunăre, la sud de granița cu Slovacia, la vest de granița cu departamentul Nógrád și la nord de drumul european E 71.”
               
            
                  2.
               
               
                  Punctul 4 se elimină.